paragraph_text: Financijsku pomoć dale su Vlada Tuzlanske županije koja je dala 200.000 KM i Vlada Republike Hrvatske koja je dodijelila 250.000 KM,'Bosna i Hercegovina je hrvatska zemlja, uvijek ću joj pomagati!', Autor: Hina/ A. P. , četvrtak, 13. veljače 2014. Centar je i potvrda identiteta katoličkog puka te je predviđeno da bude istinski dom kako Hrvata tako i različitih hrvatskih kulturnih institucija ovog kraja. Nacrtom je predviđeno da ga čine tri dijela. Osnovni dio KC Sv. Franjo je univerzalna multifunkcionalna dvorana koja je prema nacrtima koncipirana otvoreno – transparentno, a pruža raznolike mogućnosti, pa može biti dvorana za predavanja, književne večeri, nastupe folklora, za glazbene susrete,predstave i slično. Svi su prostori otvoreni, središnji je dodatno otvoren i vanka i spaja dva dijela objekta, a scenografija prostora prilagođava se potrebama. K osnovnom objektu stoji prateći objekt koji mu je funkcionalna potpora, a namijenjen je za prijam i susret s gostima. U njemu je mala dvorana za predavanja, probe tamburaša i u prizemlju za zbor. Na katu je projektiran caffe bar za druženja. Drugi kat ima knjižnicu, dvorane za sastanke i prateće uredi. Između ovih dvaju objekata je veza koju čini aleja franjevaca, biste zaslužnih franjevaca u prirodnom okolišu. Uokvirene su valovitim drvenim podom koji sugerira uzburkanu povijest koja je uvijek izdigla pojedinu duhovnu vertikalu u liku bosanskog franjevca. Preostali dio KC Sv. Franjo je šetalište oko objekta s klupama ispod lipa. Ispred kulturnog centra projektirano je mjesto za križ - raspelo kao spomen na sve franjevce i druge ljude koji su nekadašnji objekt toliko voljeli.